Oorlaaide taxi eis sewe lewensSewe mense is Maandagoggend dood en 14 beseer na ŉ oorlaaide taxi naby Machadodorp, Mpumalanga, omgeslaan en verskeie kere gerol het. Volgens Jeffery Wicks, woordvoerder van Netcare911, het die ongeluk op ŉ draai in die Shoemanskloofpad gebeur. “Die taxi-bestuurder beheer oor die voertuig verloor. Die taxi het omgeslaan en verkeie kere gerol.” Paramedici het die beseerdes op die toneel gestabiliseer voor hulle na nabygeleë hospitale geneem is. Die passasiers was almal van Mosambiek.